ગુજરાત રાજ્ય નગરપાલિકા કર્મચારી મહામંડળ દ્વારા વિવિધ પ્રશ્નો જેવા કે મહેકમ ખર્ચની નાબુદી, નગરપાલિકાની ખાલી પડેલ જગ્યાઓ ભરવા, બઢતીના નિયમોનું સરકાર દ્વારા પાલન કરવામાં આવે તેમજ રાજ્ય સરકારના જે ભથ્થાઓ અને લાભો મળે છે તેવા જ લાભો નગરપાલિકાના કર્મચારીઓને મળે તેમજ તેમને રાજ્ય સરકારના કર્મચારીઓ ગણવામાં આવે તથા સાતમા પગાર પંચનો લાભ નગરપાલિકાના તમામ કર્મચારીઓને મળે તે માટે છેલ્લા કેટલાય દિવસોથી સરકાર સામે કર્મચારીઓએ વિવિધ પ્રકારની લડતો આપી છે તેમ છતાં સરકાર દ્વારા આજ દિન સુધી કોઈપણ પ્રકારનો હકારાત્મક નીર્ણય ન કરતા ન છુટકે આજે ગુજરાત રાજ્ય નગરપાલિકા કર્મચારી મહામંડળના આદેશથી સમગ્ર રાજ્યમાં નગરપાલિકાના તમામ કર્મચારીઓને ત્રણ દિવસ હડતાળ પર ઉતરવાનો આદેશ આપતા આ હડતાળને પાટણ નગરપાલિકાના ર૦૦ જેટલા કર્મચારીઓએ સમર્થન આપી નગરપાલિકા ખાતે એકત્ર થઈ સરકાર વિરોધી સૂત્રોચ્ચારો પોકારી દેખાવો કરી પોતાનો વિરોધ દર્શાવ્યો હતો.